ΓΡΑΠΤΗ ΕΡΩΤΗΣΗ E-1433/99

υποβολή: Camilo Nogueira Romn (Verts/ALE) προς την Επιτροπή

(1 Σεπτεμβρίου 1999)

Θέμα: Κατανομή των πόρων των διαρθρωτικών ταμείων στο ισπανικό κράτος

Οι χρηματοδοτικοί πόροι των διαρθρωτικών ταμείων, ιδίως δε του ΕΤΠΑ, που προορίζονται για επενδύσεις και εισπράττονται από το ισπανικό κράτος, προκειμένου να διατεθούν στις αυτόνομες κοινότητες του στόχου 1, δεν εκτελέσθηκαν σωστά και μάλιστα για μεγάλη χρονική περίοδο όπως αυτή των ετών 1994-1999 και σύμφωνα με αντικειμενικά κριτήρια όπως ο πληθυσμός και το κατά κεφαλήν εισόδημα. Τούτο οφείλεται στο γεγονός ότι η κεντρική κυβέρνηση έχει αναλάβει την άμεση διάθεση του 50 % και πλέον των πόρων, τους οποίους στη συνέχεια διαθέτει με κριτήρια τα οποία δεν έχουν σχέση με τους στόχους για τους οποίους συστάθηκαν τα ίδια τα ταμεία, προβαίνοντας σε μια εδαφική κατανομή η οποία απομακρύνεται από τον προορισμό που προβλέπει η κοινοτική νομοθεσία. Το γεγονός αυτό βλάπτει σημαντικά αυτόνομες κοινότητες όπως η Γαλικία.

Ποιοί είναι οι λόγοι, σύμφωνα με τους κοινοτικούς κανονισμούς, που εξηγούν την άσκηση αυτής της πολιτικής από το ισπανικό κράτος;

Σε ποια αναλογία επί του συνόλου του ισπανικού κράτους, αφ'ενός, και σε σχέση με τον πληθυσμό των αυτόνομων κοινοτήτων του στόχου 1, αφ'ετέρου, διατέθηκαν πόροι των διαρθρωτικών ταμείων στη Γαλικία κατά την περίοδο 1994-1999 με στόχο τις παραγωγικές επενδύσεις ή την κατασκευή έργωνποδομής, ιδίως από το ΕΤΠΑ;

Υπό το ίδιο πνεύμα, ποια κριτήρια θα εφαρμοσθούν για την περίοδο 2000-2006 όσον αφορά την κατανομή των διαρθρωτικών πόρων που θα εισπραχθούν από το ισπανικό κράτος και θα προορίζονται για τις αυτόνομες κοινότητες του στόχου 1;

Συμπληρωματική απάντηση του κ. Barnier εξ ονόματος της Επιτροπής

(21 Δεκεμβρίου 1999)

Τόσο οι κανονισμοί των Διαρθρωτικών Ταμείων που ίσχυαν μέχρι το τέλος του 1999 κανονισμός (ΕΟΚ) αριθ. 2081/93 του Συμβουλίου της 20ης Ιουλίου 1993, για την τροποποίηση του κανονισμού (ΕΟΚ) αριθ. 2052/88 για την αποστολή των Διαρθρωτικών Ταμείων, την αποτελεσματικότητά τους και τον συντονισμό των παρεμβάσεών τους μεταξύ τους, καθώς και με τις παρεμβάσεις της Ευρωπαϊκής Τράπεζας επενδύσεων και των λοιπώνφισταμένων χρηματοδοτικών οργάνων(1) όσο και ο κανονισμός (ΕΟΚ) αριθ. 1260/1999 του Συμβουλίου της 21ης Ιουνίου 1999, περί γενικών διατάξεων για τα Διαρθρωτικά Ταμεία(2) που θα ισχύει κατά την διάρκεια της περιόδου 2000-2006, ορίζουν ότι η Επιτροπή καθορίζει, σύμφωνα με διαφανείς διαδικασίες, ενδεικτικές κατανομές των πιστώσεωνποχρεώσεων οι οποίες είναι διαθέσιμες για τον στόχο 1, λαμβάνονταςπόψη τα ακόλουθα κριτήρια: τον επιλέξιμο πληθυσμό, την περιφερειακή ευμάρεια, την εθνική ευμάρεια και τη σχετική σοβαρότητα των διαρθρωτικών προβλημάτων, ιδίως όσον αφορά το επίπεδο της ανεργίας.

Αντιθέτως, δεν εναπόκειται στην Επιτροπή να αποφασίζει για την κατανομή, εντός του κράτους μέλους, των πιστώσεων μεταξύ των επιλέξιμων περιφερειών αυτού του κράτους μέλους ή μεταξύ των εθνικών προγραμμάτων, αφενός, και των περιφερειακών προγραμμάτων, αφετέρου. Σύμφωνα με τη γενική αρχή της επικουρικότητας, για την κατανομή αυτή είναι αρμόδιο κάθε κράτος μέλος.

Εντούτοις, για την προσεχή περίοδο προγραμματισμού 2000-2006, η Επιτροπή έχει γνωστοποιήσει ενδεικτικά, στα ενδιαφερόμενα κράτη μέλη, τα ποσά που θα πρέπει να χορηγηθούν σε κάθε επιλέξιμη περιφέρεια, εφόσον τα κράτη μέλη εφαρμόσουν στο εθνικό επίπεδο τη μέθοδο την οποία χρησιμοποιεί η Επιτροπή για την κατανομή των πιστώσεων του στόχου 1 μεταξύ των κρατών μελών.

Κατά τη διάρκεια της παρούσας περιόδου προγραμματισμού 1994-1999, το Ευρωπαϊκό Ταμείο Περιφερειακής Ανάπτυξης χορήγησε στην Galicia 370,46 εκατ. για την συγχρηματοδότηση των παραγωγικών επενδύσεων, ποσό που αντιπροσωπεύει το 12,09 % του συνολικού ποσού που χορηγήθηκε για το σύνολο των αυτονόμων κοινοτήτων της Ισπανίας του στόχου 1 (3 064 εκατ.)" 1 183,4 εκατ. για την κατασκευήποδομών, ποσό που αντιπροσωπεύει επίσης το 12,09 % του συνολικού ποσού που έχει χορηγηθεί για το σύνολο των αυτονόμων κοινοτήτων της Ισπανίας του στόχου 1 (9 788 εκατ.).

Από την άποψη του πληθυσμού, η Galicia αντιπροσωπεύει το 11,67 % του συνόλου των αυτονόμων κοινοτήτων της Ισπανίας του στόχου 1, και το 6,95 % όσον αφορά το σύνολο του ισπανικού κράτους.

(1) ΕΕ L 193 της 31.7.1993.

(2) ΕΕ L 161 της 26.6.1999.